Diari Oficial de la Generalitat Valenciana


Sumari del DOGV 8897, del 03-09-2020 (2020/6887)

RESOLUCIÓ de 19 d'agost de 2020, del conseller d'Educació, Cultura i Esport, del recurs de reposició interposat pel centre privat de formació professional específica INESPA, d'Elx.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6887


Data del document
:   19-08-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 d'agost de 2020, del conseller d'Educació, Cultura i Esport, del recurs de reposició interposat pel centre privat de formació professional específica INESPA, d'Elx. [2020/6887]  
Antecedents de fet  
Primer. En data 1 de juny de 2020, té entrada en el Servei d'Autoritzacions de Centres Privats i Concerts Educatius la sol·licitud del centre privat de formació professional específica INESPA, d'Elx, codi de centre 24800978, d'autorització per a impartir el grau mitjà d'Estètica i Bellesa en la modalitat semipresencial o a distància.  
  
Segon. En data 25 de juny de 2020, es notifica al centre l'Ordre del conseller d'Educació, Cultura i Esport per la qual s'inadmet la sol·licitud d'autorització del centre per extemporània.  
Contra l'ordre, que posa fi a la via administrativa, es pot interposar recurs potestatiu de reposició davant l'òrgan que ha dictat l'acte en el termini d'un mes a comptar des de l'endemà de la seua notificació.  
Tercer. En data 2 de juliol de 2020, el representant de la titularitat del centre interposa recurs de reposició contra l'esmentada ordre dins del termini establit per la norma.  
En aquest recurs exposa, succintament, que «la sol·licitud es va presentar en temps en el sentit que es va presentar el primer dia de l'alçament de la suspensió dels terminis, l'1 de juny de 2020».  
  
Fonaments de dret  
1r. L'òrgan competent per a resoldre aquest recurs és el conseller d'Educació, Cultura i Esport de conformitat amb els articles 112, 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, la Llei 5/1983, de 30 de desembre, del Consell, i el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 186/2017, de 24 de novembre.  
2n. Respecte a l'al·legació del centre que la sol·licitud per a impartir el grau de mitjà de tècnic/a en Bellesa i Estètica es va presentar dins del termini legalment establit, la disposició addicional tercera del Reial decret 463/2020, de 14 de març, estableix que «se suspenen termes i s'interrompen els terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència el present reial decret o, si és el cas, les pròrrogues d'aquest».  
La disposició derogatòria única del Reial decret 537/2020, de 22 de maig, indica que «amb efectes des de l'1 de juny de 2020, queda derogada la disposició addicional tercera del Reial decret 463/2020, de 14 de març».  
Amb base en el que s'ha exposat cal concloure que el centre de formació professional específica INESPA, d'Elx, va presentar la seua sol·licitud per a impartir, en la modalitat semipresencial o a distància, el grau mitjà de tècnic/a d'Estètica i Bellesa, dins del termini i en la forma escaient, per la qual cosa és procedent autoritzar el que ha sol·licitat.  
Sobre la base dels antecedents de fet i fonaments de dret, resolc:  
  
  
Primer  
Estimar el recurs de reposició interposat pel centre privat de formació professional específica INESPA, d'Elx, codi de centre 13632321, contra l'Ordre de la Conselleria d'Educació, Cultura i Esport, de data 18 de juny de 2020, per la qual s'inadmet per extemporània la sol·licitud del centre per a impartir el grau mitjà d'Estètica i Bellesa en la modalitat semipresencial o a distància.  
  
Segon  
Autoritzar el centre privat de formació professional específica INESPA, d'Elx, codi de centre 96741552, per a oferir, en la modalitat semipresencial o a distància, una unitat del primer curs en el curs acadèmic 2020-2021 i una unitat de segon curs en el curs acadèmic 2021-2022 del cicle formatiu de grau mitjà de tècnic/a en Estètica i Bellesa amb un màxim de 45 llocs escolars cadascuna.  
  
Contra la present resolució, que posa fi a la via administrativa, els interessats podran interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la present resolució. Tot això de conformitat amb l'article 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'agost de 2020.- El conseller d'Educació, Cultura i Esport: Vicent Marzà i Ibáñez.